8. โครงสร้างเงินทุน

1.  หลักทรัพย์ของบริษัท

ณ วันที่ 31 ธันวาคม 2548 บริษัทมีทุนจดทะเบียน 575 ล้านบาท โดยเป็นหุ้นสามัญที่ชำระราคาแล้ว
115 ล้านหุ้น มูลค่าที่ตราไว้หุ้นละ 5 บาท รวมเป็นทุนชำระแล้ว 575 ล้านบาท

2.  ผู้ถือหุ้น

  รายชื่อผู้ถือหุ้นรายใหญ่ที่ปรากฏในสมุดทะเบียนผู้ถือหุ้น ณ วันที่ 31 ธันวาคม 2548 สรุปได้ดังนี้

  ------------------------------------------------------------------------
  กลุ่มผู้ถือหุ้น                               จำนวนหุ้น          ร้อยละ
  -------------------------------------- ---------------- ----------------
  1. กลุ่มคู *                              79,562,740       69.18

  2. กลุ่มธนาคารกรุงเทพ จำกัด (มหาชน) **     11,568,880       10.06

  3. บริษัท ไทยเอ็นวีดีอาร์ จำกัด               2,822,000        2.45

  4. กองทุนเปิด                            2,370,800        2.06
  บริหารโดยบริษัทหลักทรัพย์จัดการกองทุนรวม วรรณ                   
  จำกัด ***                                                

  5. กองทุนเปิด                            1,284,200        1.12
  บริหารโดยบริษัทหลักทรัพย์จัดการกองทุนรวม                        
  บัวหลวง จำกัด ****                                        

  6. นายบุญชาญ เตชัสอนันต์                   750,000          0.65

  7. นายศิวริส พ่วงแสง                      683,200          0.59

  8. นายอำนวย วีรวรรณ                     462,800          0.40

  9. Mr. Hou, Ching-Chao                 450,000          0.39

  10. อื่นๆ                                15,045,380       13.10

  รวม                                    115,000,000      100.00
  ------------------------------------------------------------------------

* ผู้ถือหุ้นกลุ่มคู ประกอบด้วย

1) บริษัท เอเค เอ็นเตอร์ไพรส์ (ประเทศไทย) จำกัด (ซึ่งเป็นบริษัทในกลุ่มคู) ถือหุ้น
40,080,440 หุ้น (คิดเป็นร้อยละ 34.85)

2) บริษัท ไชลีส ไฟแนนซ์ จำกัด (มีกลุ่มคูเป็นผู้ถือหุ้นรายใหญ่) ถือหุ้น 38,942,480 หุ้น
(คิดเป็นร้อยละ 33.86)

3) นายคู จอห์น ลี ได้รับหุ้นจากการจัดสรรหุ้นให้แก่กรรมการ ผู้บริหาร
และพนักงานของบริษัทและบริษัทย่อย ซึ่งถือหุ้น 539,820 หุ้น (คิดเป็นร้อยละ 0.47) โดยนายคู
จอห์น ลีเป็นผู้บริหารระดับสูงของหลายบริษัทในกลุ่มธุรกิจตระกูลคู และเป็นบุตรชายของนายจาตุพัฒน์
คุปตวณิชกุล (Mr. Jeffrey L.S. Koo) ซึ่งเป็นผู้ก่อตั้งธุรกิจของกลุ่มตระกูลคู

กลุ่มคู (Koo’s Group) จากสาธารณรัฐไต้หวัน
ซึ่งเป็นหนึ่งในผู้นำการดำเนินธุรกิจในแถบเอเชียแปซิฟิคที่มีบริษัทในเครือกว่า 80 บริษัททั่วโลก
มีทรัพย์สินมูลค่ากว่า 36 พันล้านเหรียญดอลลาร์สหรัฐอเมริกา โดยมีการดำเนินธุรกิจแบ่งออกเป็น 6
ธุรกิจ ได้แก่

  1) ธุรกิจการเงิน (Financial Services) เช่น

  - Chinatrust Commercial Bank
  ซึ่งเป็นธนาคารพาณิชย์ที่ใหญ่ที่สุดในสาธารณรัฐไต้หวันและมีเครือข่ายอยู่ในภูมิภาคตะวันออกเฉียงใต้

  - Chinatrust Bank USA เป็นธนาคารพาณิชย์ที่มีสาขาอยู่ในประเทศสหรัฐอเมริกากว่า 18
  สาขาทั่วประเทศ

  - Grand Pacific Financing Corporation ให้บริการจัดหาเงินทุน

  - Chailease Group เป็นบริษัทที่ให้บริการลีสซิ่งที่ใหญ่ที่สุดในสาธารณรัฐไต้หวัน
  นอกจากนี้ยังให้บริการอื่นๆ เช่น สินเชื่อแฟคตอริ่ง Trade Finance Venture Capital
  ให้บริการที่ปรึกษาทางการเงิน เป็นต้น

  - China Life Insurance Co.,Ltd. ให้บริการด้านประกันภัย

  - China Securities Co.,Ltd. เป็นหนึ่งในผู้นำในการให้บริการด้านที่ปรึกษาทางการเงิน
  นายหน้าซื้อขายหลักทรัพย์ จัดจำหน่ายหลักทรัพย์ เป็นต้น

  - KG Investments เป็นบริษัทจัดการการลงทุน (Investment Company)

  - KGI Securities Public Company Limited
  เป็นบริษัทที่ให้บริการด้านนายหน้าซื้อขายหลักทรัพย์ จัดจำหน่ายหลักทรัพย์
  ที่ปรึกษาทางการเงินในประเทศ

  ไทย

  - KG NextVision Co.,Ltd.

  - ฯลฯ

  2) ธุรกิจอุตสาหกรรมปิโตรเคมีและซีเมนต์ (Manufacturing – Petrochemical and
  Cement) เช่น

  - Taiwan Cement Corporation ซึ่งเป็นบริษัทผู้ผลิตซีเมนต์ที่ใหญ่ที่สุดในสาธารณรัฐไต้หวัน

  - Taiwan Polypropylene Co.,Ltd.

  - Grand Pacific Petrochemical Corporation

  - China Synthetic Rubber Corporation

  - KK Converter Co.,Ltd.

  - ฯลฯ

  3) ธุรกิจโรงแรม (Tourism) เช่น Chinatrust Hotels Sino-American
  Development Co.,Ltd Chinatrust Service Co.,Ltd. Grand Hotel เป็นต้น

  4) ธุรกิจสื่อสารและโทรคมนาคม (Communications)
  ซึ่งประกอบด้วยบริษัทที่บริการในด้านโฆษณา เคเบิ้ลทีวี สถานีวิทยุ เช่น United
  Communications United Advertising Company UBEXCO Koos Group Cable TV
  KG Telecom Electronic Corporate Services Taiwan Fuji Xerox Co. เป็นต้น

  5) ธุรกิจพัฒนาอสังหาริมทรัพย์ (Property Development) เช่น Chinatrust Real
  Estate Co.,Ltd Chie Ho Engineering and Development Co.,Ltd. Chung-Chei
  Property Management Co.,Ltd. Dah-Yu Development Corp. Her Shuh
  Construction Corp. เป็นต้น

  6) ธุรกิจอื่นๆ (Culture/Sport/Public Service) เช่น

  - Taiwan Institute of Economic Research

  - Chinatrust Whales

  - Pro Basketball Team

  - Novel Hall (Taipei Concert Hall)

  - Sun Yat-Sen Cancer Center

  - C.F.Koo Culture and Education Foundation

  - Lukang Folk Arts Museum (Koo ancestral home)

  - ฯลฯ

ที่มา : www.iepmilestone.com

** ผู้ถือหุ้นกลุ่มธนาคารกรุงเทพ จำกัด (มหาชน) ประกอบด้วย

1) ธนาคารกรุงเทพ จำกัด (มหาชน) ถือหุ้น 8,449,780 หุ้น (คิดเป็นร้อยละ 7.35)

2) บริษัท กรุงเทพประกันภัย จำกัด (มหาชน) ถือหุ้น 1,102,140 หุ้น (คิดเป็นร้อยละ 0.96)

  3) บริษัทหลักทรัพย์เอเซีย พลัส จำกัด (มหาชน) ถือหุ้น 826,620 หุ้น (คิดเป็นร้อยละ 0.72)

  4) นายชาตรี โสภณพนิช ถือหุ้น 606,180 หุ้น (คิดเป็นร้อยละ 0.53)

  5) บริษัท เอเซียเสริมกิจ จำกัด ถือหุ้น 551,080 หุ้น (คิดเป็นร้อยละ 0.48)

  6) นายชาติศิริ โสภณพนิช ถือหุ้น 16,540 หุ้น (คิดเป็นร้อยละ 0.01)

  7) นายชาลี โสภณพนิช ถือหุ้น 16,540 หุ้น (คิดเป็นร้อยละ 0.01)

*** กองทุนเปิด บริหารโดยบริษัทหลักทรัพย์จัดการกองทุนรวม วรรณ จำกัด
ประกอบด้วยกองทุนเปิด ดังนี้

  1) กองทุนเปิด วรรณเฟล็กซิเบิลคืนกำไร ถือหุ้น 493,200 หุ้น (คิดเป็นร้อยละ 0.43)

  2) กองทุนเปิด ทวีโชค ถือหุ้น 217,300 หุ้น (คิดเป็นร้อยละ 0.19)

  3) กองทุนเปิด วรรณพลัสวรรณ ถือหุ้น 212,100 หุ้น (คิดเป็นร้อยละ 0.18)

  4) กองทุนเปิด วรรณเอเอ็มเซ็ท 50 ถือหุ้น 189,800 หุ้น (คิดเป็นร้อยละ 0.17)

  5) กองทุนเปิด สยามซีเล็ค ถือหุ้น 172,000 หุ้น (คิดเป็นร้อยละ 0.15)

  6) กองทุนเปิด ธนาวรรณ ถือหุ้น 151,500 หุ้น (คิดเป็นร้อยละ 0.13)

  7) กองทุนเปิด วรรณเฟล็กซิเบิล ถือหุ้น 109,200 หุ้น (คิดเป็นร้อยละ 0.09)

  8) กองทุนเปิด สหธนาคารเอกปันผล 3 ถือหุ้น 101,100 หุ้น (คิดเป็นร้อยละ 0.09)

  9) กองทุนเปิด หุ้นคุณค่า เพื่อการเลี้ยงชีพ ถือหุ้น 99,200 หุ้น (คิดเป็นร้อยละ 0.09)

  10) กองทุนเปิด ไซรัส โมเมนตัม ฟันด์ ถือหุ้น 97,300 หุ้น (คิดเป็นร้อยละ 0.08)

  11) กองทุนเปิด เอกสินทวี ถือหุ้น 94,600 หุ้น (คิดเป็นร้อยละ 0.08)

  12) กองทุนเปิด วรรณทรัพย์เพิ่มพูน ถือหุ้น 90,900 หุ้น (คิดเป็นร้อยละ 0.08)

  13) กองทุนเปิด วรรณเอเอ็มซีเล็คทีฟหุ้นระยะยาว ถือหุ้น 90,800 หุ้น (คิดเป็นร้อยละ 0.08)

  14) กองทุนเปิด เอกทวีคูณ ถือหุ้น 84,600 หุ้น (คิดเป็นร้อยละ 0.07)

  15) กองทุนเปิด วรรณเอเอ็ม หุ้นคุณค่าปันผล ถือหุ้น 70,000 หุ้น (คิดเป็นร้อยละ 0.06)

  16) กองทุนเปิด เฟล็กซิเบิลคุณค่าเพื่อการเลี้ยงชีพ ถือหุ้น 57,500 หุ้น (คิดเป็นร้อยละ 0.05)

  17) กองทุนเปิด แอสเซทซีเล็คปันผล ถือหุ้น 39,700 หุ้น (คิดเป็นร้อยละ 0.04)

**** กองทุนเปิด บริหารโดยบริษัทหลักทรัพย์จัดการกองทุนรวม บัวหลวง จำกัด
ประกอบด้วยกองทุนเปิด ดังนี้

  1) กองทุนเปิด บัวหลวงธนคม ถือหุ้น 723,000 หุ้น (คิดเป็นร้อยละ 0.63)

  2) กองทุนเปิด บัวหลวงหุ้นระยะยาว ถือหุ้น 561,200 หุ้น (คิดเป็นร้อยละ 0.49)

เมื่อวันที่ 15 มิถุนายน 2548 บริษัทมีการเปลี่ยนแปลงโครงสร้างผู้ถือหุ้น โดยบริษัท แกรนด์ แปซิฟิค
เคมีคอล (ประเทศไทย) จำกัด ซึ่งถือหุ้นของบริษัท 33,799,140 หุ้น
ขายหุ้นของบริษัททั้งจำนวนให้แก่บริษัท เอเค เอ็นเตอร์ไพรส์ (ประเทศไทย) จำกัด ทั้งนี้ บริษัท
เอเค เอ็นเตอร์ไพรส์ (ประเทศไทย) จำกัด จัดตั้งขึ้นเมื่อวันที่ 28 เมษายน 2548
ซึ่งมีนายจาตุพัฒน์ คุปตวณิชกุล (Mr.Jeffrey L.S.Koo) ผู้ถือหุ้นรายใหญ่ คิดเป็นร้อยละ 99.99
ของทุนจดทะเบียนและชำระแล้วทั้งหมด

ผลที่เกิดขึ้นภายหลังการเปลี่ยนแปลงผู้ถือหุ้นดังกล่าว มีดังนี้

1.  กลุ่มผู้ถือหุ้นแท้จริง (Ultimate Shareholder)
    ของบริษัทยังคงเป็นกลุ่มคูและถือหุ้นในสัดส่วนเท่าเดิม คือ ถือหุ้นจำนวน 73,281,440 หุ้น
    (ร้อยละ 79.65 ของทุนชำระแล้ว ณ 14 มิถุนายน 2548)

2.  ไม่มีการเปลี่ยนแปลงกลุ่มคณะผู้บริหารหรือนโยบายในการดำเนินธุรกิจ

3.  หุ้นสามัญของบริษัทที่ถือโดยบริษัท เอเค เอ็นเตอร์ไพรส์ (ประเทศไทย) จำกัด
    ภายหลังการซื้อขายในครั้งนี้ ยังคงถูกห้ามขายภายในระยะเวลาที่กำหนด คือ 1 ปี 6
    เดือนนับแต่วันที่หุ้นของบริษัทเริ่มทำการซื้อขายในตลาดหลักทรัพย์ เช่นเดียวกับเมื่อครั้งที่บริษัท
    แกรนด์ แปซิฟิค เคมีคอล (ประเทศไทย) จำกัด ถือหุ้น
    ตามประกาศของคณะกรรมการตลาดหลักทรัพย์แห่งประเทศไทย เรื่อง
    การห้ามผู้บริหารหรือผู้ถือหุ้นและผู้ที่เกี่ยวข้องขายหุ้นและหลักทรัพย์ภายในระยะเวลาที่กำหนด
    พ.ศ.2544

ทั้งนี้
การเปลี่ยนแปลงผู้ถือหุ้นดังกล่าวไม่มีผลกระทบต่อกลุ่มผู้ถือหุ้นแท้จริงและการบริหารงานของคณะผู้บริหารในปัจจุบันแต่อย่างใด

1.  นโยบายการจ่ายเงินปันผล

    1.  นโยบายการจ่ายเงินปันผลของบริษัท

บริษัทมีนโยบายจ่ายเงินปันผลตามความเหมาะสมของสถานการณ์ในอัตราที่เหมาะสม
โดยพิจารณาจากผลประกอบการ สภาวะการเงินและเศรษฐกิจ
บริษัทมีนโยบายการจ่ายเงินปันผลในอัตราไม่ต่ำกว่าร้อยละ 40 แต่ไม่เกินกว่าร้อยละ 70
ของจำนวนเงินที่สามารถจ่ายได้ภายหลังบริษัทมีกำไรสุทธิจากการดำเนินงาน
และได้ปฏิบัติตามกฎหมาย ข้อบังคับ รวมถึงภาระผูกพันต่างๆ ของบริษัทเป็นที่เรียบร้อยแล้วในแต่ละปี
ยกเว้นบริษัทมีความจำเป็นในการนำเงินดังกล่าวไปลงทุนเพื่อหารายได้เพิ่มขึ้น ทั้งนี้
การจ่ายเงินปันผลเป็นไปตามข้อบังคับของบริษัทที่กำหนดห้ามมิให้จ่ายเงินปันผลจากเงินประเภทอื่น
นอกจากกำไร รวมทั้งกรณีที่บริษัทยังมียอดขาดทุนสะสมอยู่ ก็ห้ามมิให้จ่ายเงินปันผล

เงินปันผลให้แบ่งตามจำนวนหุ้น หุ้นละเท่าๆ กัน เว้นแต่ที่กำหนดไว้เป็นอย่างอื่น
โดยต้องได้รับอนุมัติจากที่ประชุมผู้ถือหุ้น
ทั้งนี้คณะกรรมการอาจจ่ายเงินปันผลระหว่างกาลให้แก่ผู้ถือหุ้นเป็นครั้งคราว
เมื่อเห็นว่าบริษัทมีผลกำไรสมควรพอที่จะทำเช่นนั้น
และรายงานให้ที่ประชุมผู้ถือหุ้นทราบในการประชุมคราวต่อไป

อนึ่ง
คณะกรรมการของบริษัทมีอำนาจในการพิจารณายกเว้นไม่ดำเนินการตามนโยบายการจ่ายเงินปันผลดังกล่าว
หรือเปลี่ยนแปลงนโยบายการจ่ายเงินปันผลดังกล่าวได้เป็นครั้งคราว
โดยอยู่ภายใต้เงื่อนไขว่าการดำเนินการนั้นต้องก่อให้เกิดประโยชน์สูงสุดต่อผู้ถือหุ้นและได้ขออนุมัติจากที่ประชุมผู้ถือหุ้นแล้ว

ตามมติที่ประชุมคณะกรรมการบริษัท ครั้งที่ 6/2548 เมื่อวันที่ 28 กันยายน 2548
ได้มีมติอนุมัติจ่ายเงินปันผลระหว่างกาลจากกำไรสะสมของบริษัท
ให้แก่ผู้ถือหุ้นสามัญของบริษัทจำนวนทั้งสิ้น 115,000,000 หุ้นในอัตรา 0.60 บาทต่อหุ้น
รวมเป็นเงินปันผลจ่ายทั้งสิ้น 69,000,000 บาท หรือคิดเป็นร้อยละ 50.13 ของกำไรสุทธิประจำปี
2547 จำนวน 137,654,726 บาท โดยจ่ายให้แก่ผู้ถือหุ้นซึ่งปรากฏรายชื่อในสมุดทะเบียนผู้ถือหุ้น ณ
วันปิดสมุดทะเบียนพักการโอนหุ้นเพื่อกำหนดสิทธิผู้ถือหุ้นในการรับเงินปันผลในวันพุธ ที่ 12 ตุลาคม
2548 ณ เวลา 12.00 น. และกำหนดจ่ายเงินปันผลในวันที่ 27 ตุลาคม 2548

2.  นโยบายการจ่ายเงินปันผลของบริษัทย่อย

บริษัทย่อยมีนโยบายจ่ายเงินปันผลตามความเหมาะสมของสถานการณ์ในอัตราที่เหมาะสม
โดยพิจารณาจากผลประกอบการ สภาวะการเงินและเศรษฐกิจ
บริษัทย่อยมีนโยบายการจ่ายเงินปันผลในอัตราไม่ต่ำกว่าร้อยละ 50
ของจำนวนเงินที่สามารถจ่ายได้ภายหลังบริษัทย่อยมีกำไรสุทธิจากการดำเนินงาน
และได้ปฏิบัติตามกฎหมาย ข้อบังคับ รวมถึงภาระผูกพันต่างๆ
ของบริษัทย่อยเป็นที่เรียบร้อยแล้วในแต่ละปี
ยกเว้นบริษัทย่อยมีความจำเป็นในการนำเงินดังกล่าวไปลงทุนเพื่อหารายได้เพิ่มขึ้น ทั้งนี้
การจ่ายเงินปันผลเป็นไปตามข้อบังคับของบริษัทที่กำหนดห้ามมิให้จ่ายเงินปันผลจากเงินประเภทอื่น
นอกจากกำไร รวมทั้งกรณีที่บริษัทย่อยยังมียอดขาดทุนสะสมอยู่ ก็ห้ามมิให้จ่ายเงินปันผล

เงินปันผลให้แบ่งตามจำนวนหุ้น หุ้นละเท่าๆ กัน เว้นแต่ที่กำหนดไว้เป็นอย่างอื่น
โดยต้องได้รับอนุมัติจากที่ประชุมผู้ถือหุ้น
ทั้งนี้คณะกรรมการอาจจ่ายเงินปันผลระหว่างกาลให้แก่ผู้ถือหุ้นเป็นครั้งคราว
เมื่อเห็นว่าบริษัทย่อยมีผลกำไรสมควรพอที่จะทำเช่นนั้น
และรายงานให้ที่ประชุมผู้ถือหุ้นทราบในการประชุมคราวต่อไป

อนึ่ง
คณะกรรมการของบริษัทย่อยมีอำนาจในการพิจารณายกเว้นไม่ดำเนินการตามนโยบายการจ่ายเงินปันผลดังกล่าวหรือเปลี่ยนแปลงนโยบายการจ่ายเงินปันผลดังกล่าวได้เป็นครั้งคราว
โดยอยู่ภายใต้เงื่อนไขว่าการดำเนินการนั้นต้องก่อให้เกิดประโยชน์สูงสุดต่อผู้ถือหุ้นและได้ขออนุมัติจากที่ประชุมผู้ถือหุ้นแล้ว

ที่ประชุมสามัญประจำปีผู้ถือหุ้นของบริษัท กรุงเทพแกรนด์แปซิฟิคลีส จำกัด (มหาชน) ครั้งที่
16/2548 เมื่อวันที่ 27 เมษายน 2548
ได้มีมติอนุมัติให้มีการจ่ายเงินปันผลจากผลการดำเนินงานของปี 2547 แก่ผู้ถือหุ้นในอัตราหุ้นละ
1.90 บาท รวมเป็นเงินทั้งสิ้น 83.32 ล้านบาท โดยกำหนดจ่ายเงินปันผลในวันที่ 28 เมษายน
2548